Az 1978-as sakkvilágbajnoki ciklusban az előző világbajnokjelölti verseny döntőseként csak a párosmérkőzéses szakaszba kellett bekapcsolódnia. A negyeddöntőben Tigran Petroszján ellen győzött 6,5–5,5-re, az elődöntőben Lev Polugajevszkijt 8,5–4,5-re győzte le. A világbajnokjelöltek versenyének döntőjében Borisz Szpasszkij ellen diadalmaskodott 10,5–7,5 arányban, ezzel megszerezte a jogot, hogy a világbajnoki címért mérkőzhessen Anatolij Karpovval.